**Novska, 27. kolovoza 2019.**

Na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15), (u daljnjem tekstu: Uredba), Pravilnika o financiranju programa i projekata od interesa za opće dobro koje provode udruge tehničke kulture na području Grada Novske (u daljnjem tekstu: Pravilnik) i članka 31. Statuta Gradske zajednice tehničke kulture Novska, Upravni odbor Gradske zajednice tehničke kulture Novska objavljuje

**Javni poziv za financiranje javnih potreba u tehničkoj kulturi na području Grada Novske u 2019. godini**

1. **Predmet Javnog poziva**

Predmet ovog Javnog poziva (u daljnjem tekstu: javni poziv) je prikupljanje programa i projekata udruga u tehničkoj kulturi koji će se, u skladu s Uredbom i Pravilnikom, financirati sredstvima proračuna Grada Novske u 2019. godini.

Programi i projekti moraju biti od interesa za razvoj tehničke kulture na području Grada Novske, stručno utemeljeni, kvalitetni, kreativni, inovativni, ekonomični i racionalni te pridonositi zadovoljenju određene javne potrebe u tehničkoj kulturi na području Grada Novske u 2019. godini.

1. **Cilj Javnog poziva**

Cilj ovog Javnog poziva na dostavu programskih i projektnih prijedloga je osigurati provođenje redovnih programa i projekata koji će zadovoljiti onaj dio javnih potreba u tehničkoj kulturi na području Grada Novske koji provode novljanske udruge u tehničkoj kulturi u 2018. godini.

1. **Ukupna sredstva za financiranje**

Ukupna sredstva za financiranje javnih potreba u tehničkoj kulturi osigurana su u proračunu Grada Novske, na poziciji financiranje tehničke kulture u ukupnom iznosu od 29.000,00 kuna to:

* Za redovnu djelatnost udruga u tehničkoj kulturi……………………15.000,00 kuna
* Za nabavu opreme……………………………………………………14.000,00 kuna

Udruga može na ovaj Javni poziv prijaviti po samo jedan projekt za svako prioritetno područje.

1. **Prihvatljivi prijavitelji**

U skladu s uvjetima iz ovog Javnog poziva, prihvatljivi prijavitelji koji za prijavljene projekte mogu ostvariti sredstva za financiranje svojih projekata/programa su udruge koje moraju imati kumulativno ispunjene sljedeće preduvjete:

* Da udruga tehničke kulture ima sjedište na području Grada Novske
* Da je udruga tehničke kulture članica Gradske zajednice tehničke kulture Novska

Prijavitelj u programu/projektu može imati i partnera/e koji mora/ju zadovoljiti sve uvjete koje mora zadovoljiti i prijavitelj.

1. **Neprihvatljivi prijavitelji**

Na ovaj Javni poziv ne mogu se prijaviti:

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;
2. udruge koje nisu upisane u Registar neprofitnih organizacija
3. udruge koje nisu upisane u Registar udruga Republike Hrvatske
4. strukovne udruge čiji rad/djelatnost nije izravno vezana za provođenje aktivnosti u tehničkoj kulturi ;
5. udruge koje nisu članice Gradske zajednice tehničke kulture Novska;
6. udruge koje su nenamjenski trošile prethodno dodijeljena sredstva iz javnih izvora (nemaju pravo prijave na Javni poziv jednu godinu, računajući od godine u kojoj nisu namjenski utrošili sredstva);
7. udruge koje su u stečaju ili u postupku likvidacije;
8. udruge koje nisu ispunile obvezu vezanu uz plaćanje doprinosa ili poreza;
9. udruge čiji je osnivač jedna ili više političkih stranaka;
10. udruge čiji rad/djelatnost nije vezana uz prioritetna područja definirana ovim Javnim pozivom;
11. **Uvjeti koje mora ispunjavati prijavitelj su sljedeći:**

U skladu s uvjetima iz javnog poziva, sredstva za prijavljene programe mogu ostvariti udruge koje:

* su upisane u odgovarajući Registar pravnih osoba i čija temeljna svrha nije stjecanje dobiti,
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* program/projekt, koji prijave na javni poziv bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba Grada definiranih razvojnim i strateškim dokumentima, godišnjim programima javnih potreba, odnosno uvjetima javnog poziva;
* su uredno ispunili sve obveze iz prethodno sklopljenog ugovora o financiranju iz proračuna Grada Novske , uključujući i dostavu izvješća o namjenskom korištenju sredstava;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada;
* se protiv Korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* imaju utvrđen način javnog objavljivanja programskog i financijskog izvješća o radu (mrežne stranice udruge ili drugi prikladan način);

1. **Upute za prijavitelje**

Sastavni dio ovog Javnog poziva i njegov neizostavni dio čine Upute za prijavitelje kojima se detaljno utvrđuju:

* zakoni, strategije, programi i drugi akti na kojima se temelje prioriteti svakog područja javnog poziva;
* specifični ciljevi svakog područja javnog poziva i druge specifičnosti koje se odnose na pojedino područje javnog poziva;
* visina sredstava određena za svako područje natječaja, najniži i najviši iznos koji se može dodijeliti za svako područje javnog poziva, visina sredstava za svako prioritetno područje i okvirni broj prijava za svako područje javnog poziva;
* tko može podnijeti prijavu na javni poziv,
* tko ne može podnijeti prijavu na javni poziv;
* detaljni uvjeti za ostvarivanje prava na potporu za program/projekt;
* dokumentacija koja se obavezno mora priložiti prijavi;
* odredbe o prihvatljivim aktivnostima i troškovima;
* posebne obveze za prijavitelje te ostale odredbe;

1. **Rok za podnošenje prijave na javni poziv**

Rok za podnošenje prijave programa/projekata je 30 dana od dana objave ovog Javnog poziva na internetskim stranicama Grada Novske: [www.novska.hr](http://www.novska.hr)

1. **Način dostave prijave na javni poziv i adresa za dostavu prijave**

Prijave programa i projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Novske - [www.novska.hr](http://www.novska.hr) te uz prilaganje svih priloga koji su detaljno navedeni u Uputama za prijavitelje

Prijave na javni poziv dostavljaju se u zatvorenoj omotnici, a na omotnici treba obavezno naznačiti:

1. Naziv i adresu prijavitelja –na poleđini omotnice
2. Naznaku - „PRIJAVA NA JAVNI POZIV - PROGRAMI/PROJEKATI UDRUGA ZA ZADOVOLJAVANJE JAVNIH POTREBA U TEHNIČKOJ KULTURI NA PODRUČJU GRADA NOVSKE U 2018. GODINU – NE OTVARATI!“ – na prednjoj strani omotnice
3. Puni naziv i adresa zajednice : Gradska zajednica tehničke kulture Novska, Potočna 22, 44330 Novska – na prednjoj strani omotnice

Prijave se mogu dostaviti poštom ili osobno u sjedište Zajednice na sljedeću adresu:

**GRADSKA ZAJEDNICA TEHNIČKE KULTURE NOVSKA**

**POTOČNA 22**

**44330 NOVSKA**

1. Razmatrati će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.
2. Dodatne informacije i upute za podnošenje prijava po ovom javnom pozivu mogu se zatražiti elektronskom poštom najkasnije 5 dana prije isteka roka za dostavu prijava na adresu: 9a3wu@hamradio.hr ili Miljenku Župec, tajniku Zajednice na broj telefona 091/9822256, svakog radnog dana isključivo u vremenu od 8,00 – 11,00 sati.

Gradska zajednica tehničke kulture Novska nije obvezan davati odgovore ili pojašnjenja na pitanja pristigla nakon navedenog roka.

**PREDSJEDNIK**

**Darko Ficko**